**OM RESUMÉET I SRO OG SRP**

* Et koncentrat af projektets indhold – det første, man læser.
* Placeres efter forsiden, men før indholdsfortegnelsen.
* En nøgtern sammenfatning af projektets centrale problemstillinger, anvendte metoder, væsentligste resultater og konklusioner.
* Formålet er, at interesserede læsere hurtigt kan danne sig et overblik over din undersøgelse uden at læse hele opgaven. Få derfor begge fag og alle taksonomiske niveauer med (redegørelse, analyse, diskussion/vurdering).
* Tag udgangspunkt i din egen projektbeskrivelse: i starten af processen beskrev du jo, hvad du ville undersøge, hvordan og hvorfor! Men husk, projektet kan have ændret sig undervejs.
* Skrives efter opgaven er skrevet (eller i den afsluttende fase, så du under arbejdet med resuméet kan identificere uklarheder i opgaven, som skal behandles inden aflevering).
* 10-20 linjer (på dansk), som regnes med i det samlede sidetal.
* ET sammenhængende afsnit – tryk ikke på enter!
* Skrives i objektivt, sagligt, præcist sprog, i nutid/førnutid (uden citater el. henvisninger). Prøv at undgå ”jeg” og ”vi”.

Du kan starte med at udfylde kasserne her, men husk at få det hele skrevet sammen **til ET sammen-hængende afsnit** (brug forbinderord, der limer delene sammen sprogligt).

|  |
| --- |
| **De tre hovedpunkter i et resumé:** |
| 1. **Formål**

**HVORFOR?** | * Hvilket emne og hvilken problemstilling undersøges? Gå tilbage til din opgaveformulering og problemformulering, og tjek at det passer.
* Formulér formålet med opgaven præcist og sammenhængende.
* ”Projektet undersøger / har særligt fokus på / stiller skarpt på / belyser / kaster lys over / behandler / sammenholder / sammenligner… for at / med det formål at vurdere… ”
 |
| 1. **Metode**

**HVORDAN?** | * Hvad gjorde du, og hvordan gjorde du det? Nævn den væsentlige teori, fremgangsmåde, materialer. Husk at få begge fag med.
* ”Der redegøres for / undersøges / analyseres / overvejes…. Med henblik på….”
* ”I forsøget opstilles…..”
* ”Her fremgår / konstateres det…”
 |
| 1. **Resultater**

**HVAD FANDT****DU UD AF?** | * Hvad er resultatet af din undersøgelse? Hvad har du fundet frem til? Hvad har du konkluderet? Igen: husk begge fag.
* ”Det kan konkluderes, at…”,”Man kan herudfra konstatere / konkludere / slutte, at…”,
* ”Der er en tydelig sammenhæng mellem… ”, ”Resultaterne / Undersøgelsen / Udregningerne viser, at i 85 % af tilfældene…”,
 |